Opis blaga Uvrstitev (oznaka KN) Utemeljitev

(1) (2) (3)

1. Lešnikov pripravek, sestavljen iz mešanice lešnikov in sladkorja v obliki granulata (v masnih % ), (1) lešnikova jedrca 40 dodan sladkor 60 Lešnikova jedrca se pražijo 20–25 minut pri 140 °C. Sladkor se ločeno praži 15–17 minut pri isti temperaturi. Praženi lešniki in sladkor se nato zmešajo in skupaj pražijo še 12–15 minut. Pripravek se nato ohladi in seseklja na delce velikosti 1–4 milimetre. Nato se pakira po najmanj 10 kg v vreče za prodajo na veliko. Pripravek je vmesni proizvod, ki ni primeren za takojšnje uživanje, temveč se uporablja pri proizvodnji čokolade, sladoleda, sladic in peciva. 2008 19 19 Uvrstitev opredeljujeta splošni pravili 1 in 6 za razlago kombinirane nomenklature in besedilo oznak KN 2008, 2008 19 in 2008 19 19. Proizvod ni uvrščen v poglavje 17, ker gre za sladkan prehrambeni pripravek, sestavljen iz mešanice lešnikov in sladkorja (pojasnjevalne opombe HS k poglavju 17, splošno, odstavek (b)). Tarifna številka 1704 se ne uporablja za tak sladkan lešnikov pripravek, saj se ne trži in ni namenjen uporabi kot samostojen sladkorni proizvod (pojasnjevalne opombe HS k tarifni številki 1704, prvi odstavek). Ta proizvod je zajet v poglavju 20, saj je pripravljen ali konzerviran po postopku, ki ni določen v poglavju 8 (opomba 1(a) k poglavju 20 in pojasnjevalne opombe KN k tarifnim podštevilkam 2008 11 10 do 2008 19 99). Pripravek pridobljen s praženjem mešanice lešnikov in sladkorja se uvršča pod tarifno podštevilko 2008 19 19 (pojasnjevalne opombe KN k tarifnim podštevilkam 2008 11 10 do 2008 19 99).

2. Lešnikov pripravek, sestavljen iz mešanice lešnikov in sladkorja v obliki prahu (v masnih %), (2) lešnikova jedrca 40 dodan sladkor 60 Lešnikova jedrca se pražijo 20–25 minut pri 140 °C. Sladkor se ločeno praži 15–17 minut pri isti temperaturi. Praženi lešniki in sladkor se nato zmešajo in skupaj pražijo še 12–15 minut. Pripravek se nato ohladi in seseklja na delce velikosti 1–4 milimetre, preden se zmelje na velikost 20–30 mikronov. Nato se pakira po najmanj 12,5 kg v vreče za prodajo na veliko. Pripravek je vmesni proizvod, ki ni primeren za takojšnje uživanje, temveč se uporablja pri proizvodnji čokolade, sladoleda, sladic in peciva. 2008 19 19 Uvrstitev opredeljujeta splošni pravili 1 in 6 za razlago kombinirane nomenklature in besedilo oznak KN 2008, 2008 19 in 2008 19 19. Proizvod ni uvrščen v poglavje 17, ker gre za sladkan prehrambeni pripravek, sestavljen iz mešanice lešnikov in sladkorja (pojasnjevalne opombe HS k poglavju 17, splošno, odstavek (b)). Tarifna številka 1704 se ne uporablja za ta pripravek, saj gre za polizdelek, ki ni neposredno predelan v določeno vrsto sladkornega proizvoda te tarifne številke (pojasnjevalne opombe HS k tarifni številki 1704 prvi odstavek, in pojasnjevalne opombe KN k tarifnim podštevilkam 1704 90 51 do 1704 90 99, drugi odstavek). Ta proizvod je zajet v poglavju 20, saj je pripravljen ali konzerviran po postopku, ki ni določen v poglavju 8 (opomba 1(a) k poglavju 20 in pojasnjevalne opombe KN k tarifnim podštevilkam 2008 11 10 do 2008 19 99). Pripravek pridobljen s praženjem mešanice lešnikov in sladkorja se uvršča pod tarifno podštevilko 2008 19 19 (pojasnjevalne opombe KN k tarifnim podštevilkam 2008 11 10 do 2008 19 99).